Решение на Общия съд от 15 октомври 2025 г. — VZ/Парламент
(Дело T-223/23)1
(Институционално право — Членове на Парламента — Психически тормоз — Решения на председателя на Парламента, с които съответно се установява наличието на психически тормоз спрямо няколко акредитирани парламентарни сътрудници и на член на Парламента се налага санкция лишаване от право на надбавка за престой и отстраняване от участие в дейностите на Парламента за срок от тридесет дни — Процедурни срокове — Право на защита — Презумпция за невиновност)
Език на производството: испански
Страни
Жалбоподател: VZ (представители: J.-M. Benítez de Lugo Guillen и G. Gil Robles Mathieu de Vienne, адвокати)
Ответник: Европейски парламент (представители: I. Lázaro Betancor, D. Boytha и T. Lukácsi)
Предмет
С жалбата си на основание член 263 ДФЕС жалбоподателката иска отмяна, първо, на решението на Европейския парламент от 16 януари 2023 г., с което той установява наличието на тормоз от нейна страна спрямо всеки от тримата акредитирани при нея парламентарни сътрудници, второ, на решението на Парламента от 16 януари 2023 г., с което ѝ се налага санкция лишаване от правото на надбавка за престой за общ срок от 30 дни и отстраняване от участие в дейностите на Парламента за общ срок от 30 дни, и трето, на всеки друг предхождащ, свързан с или последващ тази санкция акт.
Диспозитив
Отхвърля жалбата.
Осъжда VZ да заплати съдебните разноски.
____________
1 OВ C 223, 26.6.2023 г.